ഡെങ്കിപ്പനിയെന്ന് സംശയിക്കുന്ന വൈറല് പനി ഒരാഴ്ചക്കിടെ 32 കുട്ടികള് ഉള്പ്പടെ മരിച്ചത് 40 പേര് ഉത്തര്പ്രദേശ് : ഉത്തര്പ്രദേശിലെ ഫിറോസാബാദില് ഡെങ്കിപ്പനിയെന്ന് സംശയിക്കുന്ന വൈറല് പനി പടരുന്നു. ഒരാഴ്ചക്കിടെ 32 കുട്ടികള് ഉള്പ്പടെ 40 പേരാണ് പനി മൂലം മരണപ്പെട്ടത്. മരണത്തിന് കാരണം ഡെങ്കി ആണെന്നാണ് സംശയിക്കുന്നത്, എന്നാല് മറ്റ് കാരണങ്ങള് ഉണ്ടോയെന്നും പരിശോധിക്കുന്നതായി ആഗ്ര ഡിവിഷണല് കമ്മീഷണര് അമിത് ഗുപ്ത പറഞ്ഞു. വൈറല് പനിയാണ് പലരിലും രോഗലക്ഷണമായി കണ്ടെത്തിയിട്ടുള്ളതെന്ന് ഗുപ്ത പറഞ്ഞു. ആഗ്ര ഡിവിഷന്റെ ഭാഗമായിട്ടുള്ള മഥുരയിലും ചില മരണങ്ങള് റിപ്പോര്ട്ട് ചെയ്തിട്ടുണ്ടെന്ന് അദ്ദേഹം പറഞ്ഞു. ഈ മരണങ്ങള്ക്ക് കാരണം സ്ക്രാബ് ടൈഫസ് ആണ്, ഇത് ഡെങ്കിപ്പനി പോലെ ഒരു വെക്റ്റര് രോഗമാണ്, പക്ഷേ ഇത് വൈറസല്ല, ബാക്ടീരിയ മൂലമാണ് ഉണ്ടാകുന്നതെന്നും അദ്ദേഹം പറഞ്ഞു.